b'\n_START_ARTICLE_\nNew Wave (konkurrence)\n_START_PARAGRAPH_\nNew Wave eller Nye B\xc3\xb8lge (russisk: \xd0\x9d\xd0\xbe\xd0\xb2\xd0\xb0\xd1\x8f \xd0\xb2\xd0\xbe\xd0\xbb\xd0\xbd\xd0\xb0, Novaja volna, lettisk: Jaunais Vilnis) er en international sangkonkurrence for unge stjerner i den lettiske by J\xc5\xabrmala. Den bliver normalt holdt over 6 dage i juli; tre dage med konkurrencer, to s\xc3\xa6rlige eventdage, og til sidst en dag med resultater og en afsluttende gallakoncert._NEWLINE_New wave er en konkurrence for unge popmusikere. Den blev startet af den russiske komponist Igor Krutoj og den lettiske pianist og komponist Raimonds Pauls i 2002, og senere styrket af den meget popul\xc3\xa6re russiske superstjerne Alla Pugacheva. New Wave bliver afholdt i den lettiske kystby J\xc5\xabrmala, i bydelen Dzintari. Selvom konkurrencen skal opfostre nye stjerner fra hele Europa, er det for det meste lande fra det tidligere USSR og USA der spiller en stor rolle i konkurrencen.'